Eestimaa Kommunistlik Partei

Eestimaa Kommunistlik Partei (lühend EKP; 1940–1952 Eestimaa Kommunistlik (bolševike) Partei, lühend EK(b)P) oli kommunistlik erakond, mis tegutses Eestis ja Nõukogude Liidus 1920–1940 Kominterni juhtimisel, 1940–1990 Nõukogude Liidu Kommunistliku Partei (NLKP) territoriaalorganisatsioonina ja 1990–1991 NLKP omalaadse osana. Üheparteisüsteemiga Eesti NSVs oli NLKP kuni 1980. aastate lõpuni ainus lubatud erakond.

Iseseisvas Eesti Vabariigis ei saanud 1920.–1930. aastatel ükski nime järgi kommunistlik partei ametlikku luba poliitilise ühinguna tegutsemiseks. EKP oli seetõttu aastatel 1920–1940 Eestis illegaalselt tegutsema sunnitud poliitiline salaühing. Pärast Eesti okupeerimist 1940. aasta juunis tuli EKP põranda alt välja ning 8. oktoobril 1940 ühendati see ametlikult NSV Liidu kommunistliku parteiga (ÜK(b)P, hilisema nimega NLKP).

EKP eesmärk oli ehitada üles kommunistlik ühiskond. Partei kõrgeim organ oli EKP kongress, millel valiti kongressi saadikute seast Keskkomitee ja revisjonikomisjon. Jooksvate ülesannete täitmiseks valis keskkomitee KK Büroo ning määrati piirkondlike allasutuste linna- ja rajoonikomiteede esimesed sekretärid ja linna- ja rajoonikomiteed.

Ajalugu
5. novembril 1920 asutati Tallinnas EKP I kongressil senistest Venemaa Kommunistliku (bolševike) Partei Eestimaa organisatsioonidest Eestis illegaalselt tegutsev Eestimaa Kommunistlik Partei. Kongressil moodustati EKP Keskkomitee, mis juhtis EKP tööd kongresside vahel. Samal kongressil otsustati liitumine Kominterni ehk Kommunistliku Internatsionaaliga, tunnistades end organisatsiooniliselt üheks Kominterni sektsiooniks (Kominterni struktuuriüksuse nimetus) ja esindusena Nõukogude Venemaal Eestimaa Kommunistliku Partei KK Venemaa Büroo ehk Välismaa Büroo.

Eesti kommunistide juhid

VSDT(b)P Põhja-Balti oblastikomitee esimees Julius Rossfeldt, asetäitja Ivan Rabtšinski;
NSV Liidus eksiilis viibiva Kommunistliku Internatsionaali Eesti sektsiooni juht Johannes Käspert;
1931. aasta jaanuarini illegaalse Eestimaa Kommunistliku partei juht Artur Meering, 1931. aasta jaanuaris otsustas Kominterni Täitevkomitee Moskvas illegaalne EKP laiali saata.
1940–1941 EK(b)P KK esimene sekretär, Karl Säre;
1941–1944 EK(b)P KK II ja I sekretär Nikolai Karotamm;
1950–1978 EK(b)P KK I sekretär Johannes Käbin;
1978–1988 EK(b)P ja EKP KK I sekretär Karl Vaino;
1988–1990 EKP KK I sekretär Vaino Väljas;
1990–1991 EKP KK I sekretär Enn-Arno Sillari.

VSDT(b)P, EK(b)P ja EKP kongressid
aastakongresstoimumise kohtKK I sekretär  2.–4. märts 1907  Terijoe konverents  Terijoki, Soome Suurvürstiriik 5. november 1920  EKP I kongress  Tallinn, Eesti Vabariik5.–6. oktoober 1921  EKP II kongress  Saue vald Uku taluEesti nõukogude entsüklopeedia, 2. kd., lk. 222-223, Eesti Vabariik 24. september 1922  EKP III kongress   Jõelähtme vald, Haljava küla, Nõmme talu, Eesti Vabariik5.–8. veebruar 1941 EK(b)P IV kongress  Tallinn, Eesti NSVKarl Säre23.–25. detsember 1948 EK(b)P V kongress  Tallinn, Eesti NSVNikolai Karotamm11.–14. aprill 1951 EK(b)P VI kongress  Tallinn, Eesti NSVJohannes Käbin16.–19. september 1952 EKP VII kongress  Tallinn, Eesti NSVJohannes Käbin11.–13. veebruar 1954 EKP VIII kongress  Tallinn, Eesti NSVJohannes Käbin17. jaanuar–19. september 1956 EKP IX kongress  Tallinn, Eesti NSVJohannes Käbin28.–30. jaanuar 1958 EKP X kongress  Tallinn, Eesti NSVJohannes Käbin8.–9. jaanuar 1959 EKP XI kongress  Tallinn, Eesti NSVJohannes Käbin16.–17. veebruar 1960 EKP XII kongress  Tallinn, Eesti NSVJohannes Käbin27.–29. september1961 EKP XIII kongress  Tallinn, Eesti NSV Johannes Käbin7.–8. jaanuar 1964 EKP XIV kongress  Tallinn, Eesti NSVJohannes Käbin1.–3. märts 1966 EKP XV kongress  Tallinn, Eesti NSVJohannes Käbin17.–19. veebruar 1971 EKP XVI kongress  Tallinn, Eesti NSVJohannes Käbin28.–30. jaanuar 1976 EKP XVII kongress  Tallinn, Eesti NSVJohannes Käbin28.–30. jaanuar 1981 EKP XVIII kongress  Tallinn, Eesti NSVKarl Vaino31. jaanuar – 1. veebruar 1986 EKP XIX kongress  Tallinn, Eesti NSVKarl Vaino23.–25. märts 1990 EKP XX kongress  Tallinn, Eesti NSVEnn-Arno Sillari

Film
Surma hinda küsi surnutelt, režissöör Kaljo Kiisk, Tallinnfilm 1977

Vaata ka
Eestimaa Kommunistliku Partei piirkondlikud asutused
EKP KK Sekretariaat
EKP saadikud NLKP kongressidel
Eestimaa Leninlik Kommunistlik Noorsooühing
Ööpartei
EKP Viljandi Rajoonikomitee

Viited

Kirjandus

Väljas, Vaino Ettekanne EKP Keskkomitee XI pleenumil 9. septembril 1988// Rahva Hääl (1988), 10. september
EKP XX kongressi materjalid - Rahva Hääl 24.–27. märts 1990
Olaf Kuuli, Fontanka ja Moika vahel, 2010, ISBN 9789949213627
Proletaarne revolutsioon Eestis, ajakiri 1926-1933, Leningrad 1926 — Talitus «Külvaja"

Välislingid
 Съезды, конференции и пленумы КП(б) - КП Эстонии

Kategooria:Kommunistlikud parteid
Kategooria:Nõukogude Liidu Kommunistlik Partei
Kommunistlik Partei